पाएं अपने शहर की ताज़ा ख़बरें और फ्री ई-पेपरडाउनलोड करें
छांयसा स्थित श्री अटल बिहारी बाजपेयी राजकीय मेडिकल कॉलेज के संचालन को लेकर मंगलवार को भारतीय सेना के मेडिकल कोर के डाक्टरों की टीम ने डीसी यशपाल यादव से मुलाकात की।
कालेज को जल्द से जल्द कोरोना मरीजों के इलाज के लिए शुरू करने की तैयारी चल रही है। उन्होंने कॉलेज के संचालन, वहां की व्यवस्थाओं एवं जरूरतों के बारे में करीब 1 घंटा बातचीत की। इससे पहले भारतीय सेना के शिक्षकों की टीम ने मेडिकल कॉलेज का दौरा कर वहां हो रही तैयारियों का निरीक्षण किया।
डीसी ने कहा कि वर्तमान परिस्थतियों को देखते हुए मेडिकल कॉलेज को शुरू करना बहुत जरूरी है। उन्होंने कहा जिला प्रशासन की ओर से सभी जरूरी सुविधाएं मेडिकल कॉलेज में मुहैया करा दी गई हैं। उन्होंने भारतीय सेना के डाक्टरों से अनुरोध किया की उन्हें जिस भी चीज की आवश्यकता हो वे तुरंत बताएं ताकि जिला प्रशासन उन्हें समय पर मुहैया करा सके। जिससे मरीजों के इलाज में कोई भी समस्या न आए।
इस दौरान भारतीय सेना के ब्रिगेडियर बीएस जसरोटिया ने कहा कि मेडिकल कॉलेज में एक टेस्टिंग लैब भी स्थापित की जाए। इसमें एक्सरे, खून की जांच आदि की व्यवस्था हो, ताकि मरीजों को समयानुसार सुविधा दी जा सके। इस पर डीसी ने कहा कि जो भी आवश्यकता उन्हें होगी उसे तुरंत पूरा किया जाएगा। इस दौरान मेडिकल कॉलेज के संचालन को लेकर कई अन्य विषयों पर भी चर्चा हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn